Radeh’iv

Radeh’iv () on kaupunki Ukrainan Lvivin alueen Tšervonohradin piirissä. Radeh’iv sijaitsee linnuntietä 65 kilometriä aluekeskus Lvivistä koilliseen. Kaupungissa on rautatieasema. Ukrainan tilastokeskus arvioi kaupungin väkiluvuksi 9 680 (2022). Vuonna 1990 siellä oli noin 8 800 asukasta. 

Tammikuun keskilämpötila on −4,4 ja heinäkuun +18,2 celsiusastetta. Keskimääräinen vuosisademäärä on 620 millimetriä.

Paikkakunnan ensimmäinen kirjallinen maininta on vuodelta 1493 Puolan kuningaskunnan alaisuudesta. Magdeburgin kaupunginoikeudet paikkakunta sai vuonna 1752. Puolan ensimmäisen jaon seurauksena (1772) kaupunki liitettiin Itävaltaan. Ensimmäisen maailmansodan jälkeen se oli osa Puolaa (1919–1939); toisen maailmansodan jälkeen, ennen Ukrainan itsenäistymistä (1991), osa Ukrainan sosialistista neuvostotasavaltaa (1939-1991).

Radeh’iv on Ukrainan kesän 2020 aluehallintouudistuksen jälkeen kuulunut Tšervonohradin piiriin; sitä ennen se oli vuodesta 1940 Radeh’ivin piirin hallintokeskus.

Kaupungissa valmistetaan muun muassa rakennustarvikkeita, siellä on meijeri ja panimo.

Lähteet

Aiheesta muualla

 

Lvivin alueen kaupungit
Tšervonohradin piiri